**The Boeing Company** («Бо́інг») — авіякасмічная карпарацыя ў ЗША. Штаб-кватэра: Чыкага (ЗША).

Галоўныя вытв. падраздзяленні: «Камерцыйныя самалёты Боінга» [Boeing Commercial Airplanes] і «Інтэграваныя абаронныя сістэмы Боінга» [Boeing Integrated Defense Systems]. Вытв. магутнасці: 3 галоўныя вытв. раёны ў ЗША і інш. (2006). Штат: больш за 150000 работнікаў у ЗША і 70 краінах свету (2006).

Абарот: ~61,5 млрд. USD за год (2006). Карпарацыя мае кліентаў у больш за 90 краінах свету, і з’яўляецца адным з найбольшых лідараў экспарту ЗША ў продажах.

Асноўныя кірункі дзейнасці: распрацоўка і выпуск авіякасмічнай тэхнікі (асабліва, пасажырскіх авіялайнераў, ваенных самалётаў), верталётаў, электронных і абаронных сістэм, ракет і ракет-носьбітаў, спадарожнікаў, інфармацыйнай і сувязной тэхнікі. Кампанія з’яўляецца адным з галоўных пастаўцаў паслуг для НАСА, аператарам «Спейс шатла» і Міжнароднай касмічнай станцыі, пастаўцам паслуг падтрымкі абсталявання ваенных і камерцыйных авіяліній.

Заснавана У. Боінгам 15.7.1916 як «Ціхаакіянскія авіяцыйныя вырабы» [Pacific Aero Products Co.]. Найстарэйшая авіяцыйная кампанія ў ЗША. Назва зменена на «Самалёты Боінга» [Boeing Airplane Co.] 9.5.1917. На 2007, у склад карпарацыі ўваходзяць такія вядомыя раней самастойныя вытворцы, як «Х’юз», «Роквел», «Макдонел Дуглас», «Сцірман», «Норт Амерыкан». Адпаведна, многія вядомыя прадукты гэтых вытворцаў носяць некалькі азначэнняў.

Першы серыйны прадукт: Боінг «Мадэль Сі» (1917).

Гісторыя
--------

Штаб-кватэра карпарацыі «Боінг» у Чыкага
У 1929, «Боінг Эрплейн энд Транспарт Ка.» змяніла назву на «Юнайтэд Эркрафт энд Транспартэйшн Карп.», і да канца года ўлучыла ў сябе «Чэнс Воўт Карп.», «Гамільтан Металплэйн Дывіжн», «Боінг Эркрафт оф Кэнада», «Стаут Эрлайнс», «Нортрап Эвіэйшн Карп.», «Сцірман Эркрафт Ка.», «Сікорскі Эвійэшн Карп.», «Стандард Сціл Прапелер Ка.» і «Прат энд Уітні Эркрафт Ка.». Гэтае аб’яднанне, разам з іншымі падобнымі, было раздзелена ўрадам ЗША ў 1934—1935.

У 1996, кампанія аб’ядналася з авіякасмічнымі і абароннымі падраздзяленнямі «Роквела». Набытыя падраздзяленні атрымалі новую назву «Боінг Норт Амерыкан». У 1997, кампанія аб’ядналася з кампаніяй Макдонел Дуглас. У 2000, было паведамлена аб набыцці «Боінгам» касмічных і камунікацыйных магутнасцей камп. «Х’юз Электронікс».

Зноскі
------

1. ↑
2. 1 2 3
3. ↑
4. ↑  Каля Паджэт Саунд, Вашынгтон, у Паўднёвай Каліфорніі і Сент-Луісе.
5. ↑  Шляхам набыцця і інкарпаравання аднайменнай кампаніі.

Спасылкі
--------

* Афіцыйны сайт (англ.)

| ⛭База разліку індэкса Dow Jones Industrial Average |
| --- |
| 
3M •
Alcoa •
American Express •
AT&T •
Bank of America •
Boeing •
Caterpillar •
Chevron •
Cisco Systems •
Coca-Cola •
DuPont •
ExxonMobil •
General Electric •
Hewlett-Packard •
Home Depot •
Intel •
IBM •
Johnson & Johnson •
JPMorgan Chase •
Kraft Foods •
McDonald’s •
Merck & Co. •
Microsoft •
Pfizer •
Procter & Gamble •
The Travelers Companies •
United Technologies •
Verizon Communications •
Wal-Mart •
Walt Disney
 |

|  |  |
| --- | --- |
| ⚙️   У сацыяльных сетках | Facebook · LinkedIn · Sina Weibo · Твітэр |
| Фота, відэа і аўдыё | Instagram · YouTube (англ.) |
| Слоўнікі і энцыклапедыі | Вялікая каталанская · Вялікая кiтайская · Вялікая нарвежская · Вялікая расійская (старая версія) · Britannica (онлайн) · Brockhaus · Treccani · Universalis |
| 

| Нарматыўны кантроль |
| --- |
| CiNii: DA13905074 · GND: 4783-1 · ISNI: 0000 0004 0428 1911, 0000 0001 2227 561X · LCCN: n79134057 · NDL: 00629221 · NKC: osa2014806723, osa2014810102 · NLA: 35019835 · SUDOC: 121749592 · VIAF: 135371434 |

 |